OpenLLM-France/wikimedia huggingface dataset:
# Gastròtrics

Els gastròtrics (Gastrotricha, del grec gaster, "estómac" i thrix "pel") són un embrancament d'animals microscòpics (0,06-3,0 mm) d'aigua dolça i ambients marins.
S'alimenten sobretot de bacteris, fongs i protozous i són preses d'anèl·lids, nematodes i artròpodes.

## Anatomia i fisiologia

Es consideren pseudocelomats, malgrat que el seu pseudoceloma es trobi reduït o absent. La seva morfologia s'assembla a la dels rotífers, però es diferencien d'aquests per l'absència de la corona ciliada i la presència de pues i espines.
Tenen el cos deprimit i recobert d'una cutícula que secreta l'epidermis. En la zona ventral les cèl·lules epidèrmiques presenten nombrosos cilis amb funció locomotora. En la zona posterior presenten una glàndula que secreta una substància per adherir-se al substrat.
Presenten un tub digestiu rectilini amb boca a anus i una faringe mucosa que empeny l'aliment cap a l'intestí. Tenen un aparell protonefrilial per a l'excreció.
El sistema nerviós té dos ganglis a la part posterior de la faringe dels que surten dos cordons nerviosos a tot el cos.
Presenten cambres d'aire per millorar la seva respiració a través de la paret del cos.

## Reproducció i desenvolupament

La major part de les espècies són hermafrodites, a vegades apareixen només femelles que es reprodueixen per partenogènesi. L'aparell reproductor masculí està format per un o dos testicles units per un espermiducte al gonoporus, en la regió postero-ventral. Algunes espècies presenten un òrgan peniforme. L'aparell reproductor femení té un o dos ovaris units a un úter que continua en un oviducte fins a arribar a la vagina. El porus genital està a prop de l'anus. Tenen desenvolupament directe i l'individu que surt de l'ou de seguida esdevé en adult.

## Taxonomia

El fílum Gastrotricha inclou unes 860 espècies repartides en dos ordres i nombroses famílies:

### Ordre Macrodasyida Remane, 1925

* Família Cephalodasyidae Hummon & Todaro, 2010
* Família Dactylopodolidae Strand, 1929
* Família Hummondasyidae Todaro, Leasi & Hochberg, 2014
* Família Lepidodasyidae Remane, 1927
* Família Macrodasyidae Remane, 1924
* Família Planodasyidae Rao & Clausen, 1970
* Família Redudasyidae Todaro, Dal Zotto et al., 2012
* Família Thaumastodermatidae Remane, 1927
* Família Turbanellidae Remane, 1926
* Família Xenodasyidae Todaro, Guidi, Leasi & Tongiorgi, 2006

### Ordre Chaetonotida Remane, 1925

* Subordre Multitubulatina d’Hondt, 1971
** Família Neodasyidae Remane, 1929
* Subordre Paucitubulatina d’Hondt, 1971
** Família Chaetonotidae Gosse, 1864
** Família Dasydytidae Daday,1905
** Família Dichaeturidae Remane, 1927
** Família Muselliferidae Leasi & Todaro, 2008
** Família Neogosseidae Remane, 1927
** Família Proichthydidae Remane, 1927
** Família Xenotrichulidae Remane, 1927

## Referències

* ↑ University of Modena and Reggio Emilia: Gastrotricha World Portal - Overview - Consultat el 15 de Gener de 2021.
# Gia (cràter marcià)

Gia és el nom d'un colossal cràter d'impacte al planeta Mart situat a 1.6° Nord i -59.8° Oest. L'impacte va causar un obertura de 96 quilòmetres de diàmetre en la superfície de la regió anomenada MC-10 Lunae Palus. El nom del cràter va ser aprovat en 1985 per la Unió Astronòmica Internacional en honor del municipi oscense de Gia.

## Referències

* ↑ "Gia (cràter marcià)". Gazetteer of Planetary Nomenclature. USGS Astrogeology Research Program. (anglès)
* ↑ Coordenada fixada prenent com a base la latitud planetocèntrica amb longitud Oest: 1° 36′ N, 59° 48′ O﻿ / ﻿1.6°N,59.8°O﻿ / 1.6; -59.8
# Giorgio Pressburger

Giorgio Pressburger (Budapest, 21 d'abril de 1937 - Trieste, 5 d'octubre de 2017) va ser un escriptor italià. A dinou anys fuig a Itàlia juntament amb el seu germà. S'estableix a Roma; amb una beca d'estudis es matricula a l'Acadèmia Nacional d'Art Dramàtic i s'hi gradua com a director teatral. Ingressa al centre experimental de Cinematografia. Després de diplomar-se, l'escriptor Andrea Camilleri l'ajuda a treballar als programes radiofònics dedicats a la cultura. Comença una llarga activitat de recerca sobre el so. A l'Estudi de Fonologia de Milà treballa amb els investigadors musicals més grans: Bruno Maderna i Luciano Berio.
Comença estudis de Biologia a la Universitat de Roma La Sapienza. Inicia l'activitat teatral a diversos teatres (de Nàpols, Bolonya, Roma i Trieste) en els quals representa, sobretot, obres de clàssics del segle xix i XX, mentre que pel que fa al teatre musical entra als programes de les entitats líriques més importants d'Itàlia i d'Europa, amb la posada en escena d'obres de compositors contemporanis (Gyorgy Lieti, Franco Donadoni, G. Manzoni). Per al teatre en prosa escriu diverses obres que es representen.
Treballa a la televisió italiana (RAI), per a la qual realitza pel·lícules i versions televisives d'autors com Strindberg, Georg Buchner i Pasolini. Filma diverses pel·lícules industrials.
A partir del 1986, publica 13 llibres de narrativa a les editorials Marietti, Rizzoli, Einaudi i Bompiani. Algun llibre seu ha estat traduït fins i tot en castellà (Ed. Destino.) Guanya molts premis literaris dels de més anomenada (Viareggio, Campiello, etc.). Els seus llibres han estat traduïts a 15 llengües.
Funda i dirigeix un festival de teatre, música, dansa, titelles i cinema als països de centreeuropa, dirigeix l'Institut Italià de Cultura de Budapest, és assessor de cultura de la ciutat de Spoleto.

## Filmografia
### Llargmetratges

* Momento due, RAI (1977)
* Calderón (1981)
* Dietro il buio, Sine Sole Cinema (2011)

### Curtmetratges

* Il Galata Morente (1988)
* Stamira (1990)
* Un giorno senza telefono, SIP (1993)
* Flusso di coscienza - Razzismo 1993 (1993)

## Referències

* ↑ «Giorgio Pressburger». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Gaylussita

La gaylussita és un mineral de la classe dels carbonats. Rep el seu nom del químic i físic francès Joseph-Louis Gay-Lussac (1778-1850). Va ser descrita per primera vegada l'any 1826 després de ser trobada a Lagunilla, Veneçuela.

## Característiques

La gaylussita és un carbonat hidratat de sodi i calci, de fórmula Na₂Ca(CO₃)₂·5H₂O. Cristal·litza en el sistema monoclínic i es troba en forma de cristalls prismàtics tabulars, tot i que també pot trobar-se de manera granular. És un mineral de transparència translúcida, i de color blanc vitri a gris. És un mineral molt inestable, eflorescent, que es deshidrata en l'aire sec i es descompon en l'aigua. La seva duresa a l'escala de Mohs és de 2,5, i la seva fractura és concoidal.
Segons la classificació de Nickel-Strunz, la gaylussita pertany a «05.CB - Carbonats sense anions addicionals, amb H₂O, amb cations grans (carbonats alcalins i alcalinoterris)» juntament amb els següents minerals: termonatrita, natró, trona, monohidrocalcita, ikaïta, pirssonita, calconatronita, baylissita i tuliokita.

## Formació

Es forma com una evaporita d'aigües lacustres alcalines. També es troba rarament en petits filons en roques ígnies alcalines. La gaylussita es troba associada a altres minerals com la trona, la termonatrita, la pirssonita, el natró, la calcita i el bòrax.

## Referències

* ↑ «Gaylussite» (en anglès). Mindat. [Consulta: 27 juliol 2014].
# Pedrafita (Renau)

El Pedrafita és una muntanya de 186 metres que es troba al municipi de Renau, a la comarca catalana del Tarragonès.
# Llaranes

Llaranes és un barri d'Avilés, Principat d'Astúries, Espanya, construït els anys 1950 per a acollir els treballadors que varen anar-hi des de tot Espanya a treballar a l'empresa siderúrgica Ensidesa (actual ArcelorMittal).
S'hi van construir habitatges per als treballadors i llurs famílies, i també serveis complementaris: escoles, esglésies, camps esportius, economat, etc. Hi ha dues escoles d'educació primària el Col·legi Públic de Llaranes i el Col·legi Públic Apolinar García Hevia.
Actualment el barri es divideix entre «Llaranes vell»" (anterior a l'establiment d'Ensidesa), que comprèn la zona i carrers al voltant de l'antiga església de Sant Llorenç, patró de Llaranes) i «Llaranes nou», (blocs de dues plantes i pantalles de tres, construïts els anys 1950, així com "La Espina": edificis de vuit a deu plantes, construïts els anys 1970.
Destaquen també les instal·lacions esportives de «La Toba», amb diversos camps de futbol i hoquei sobre herba artificial, pista d'atletisme, pistes de tennis, poliesportiu, etc. Hi ha també un estadi de futbol anomenat "Muro de Zaro", on en el passat hi jugava l'equip de futbol d'"Ensidesa", posteriorment anomenat Real Avilés Industrial.
L'any 1970 s'hi va celebrar el 35è Campionat d'Espanya d'escacs, guanyat per Ernesto Palacios de la Prida, per davant de l'alcoià Ricardo Calvo

## Patrimoni

* Església de Santa Bàrbara (Llaranes)

## Referències

* ↑ «Historial del campionat d'espanya absolut» (en castellà). Federació Espanyola d'Escacs. Arxivat de l'original el 2014-10-06. [Consulta: 25 setembre 2012].

## Enllaços externs

* Llaranes C.F. Arxivat 2011-09-16 a Wayback Machine. (castellà)
* C.P. Llaranes Arxivat 2010-05-27 a Wayback Machine. (castellà)
* Informació sobre barris d'Avilés Arxivat 2009-05-06 a Wayback Machine. (castellà)
* Web sobre el barri de Llaranes (castellà)
# Cantó de Montpesat de Carcin

El cantó de Montpesat de Carcin és un cantó francès del departament de Tarn i Garona, situat al districte de Montalban. Té sis municipis i el cap és Montpesat de Carcin.

## Municipis

* Puèg la Ròca
* La Bastida de Pena
* La Pencha
* Montalzac
* Montfermièr
* Montpesat de Carcin

## Història

Llista dels consellers generals successius :
| Data d'elecció | Identitat | Partit | Qualitat |
| 1985- | Raymond Massip | PRG | |
| les dades anteriors no són pas conegudes ||||
# Carlo Capone

Carlo Capone (Gassino Torinese, Itàlia, 12 d'abril de 1957) és un pilot de ral·li italià, actualment retirat, que va ser guanyador del Campionat d'Europa de Ral·lis de l'any 1984, el qual va guanyar amb un Lancia Rally 037.

## Trajectòria

Carlo Capone debuta als ral·lis a nivell nacional l'any 1975, disputant els seus primers ral·lis amb un Autobianchi A112 Abarth 70HP, passant a formar part dels equips Grifone i Jolly Club.
L'any 1983 fitxa per la marca italiana Lancia, donant el salt al Campionat d'Europa de Ral·lis amb Sergio Cresto com a copilot a bord d'un Lancia Rally 037. L'any 1984 aconsegueix guanyar el Campionat d'Europa per davant del finlandès Henri Toivonen qui, malgrat disputar el europeu amb un Porsche 911, ja corria proves del Campionat Mundial amb la marca italiana. Precisament Capone culpà a Toivonen de ser un obstacle per ell dins de Lancia per les seves aspiracions d'arribar al mundial, realitzant polèmiques declaracions i enfrontaments amb la marca que desencadenaran amb la sortida abrupte de l'italià de Lancia.
Acomiadat de Lancia, Capone obté fama de pilot conflictiu i no troba equip amb el que seguir progressant la seva carrera esportiva. En paral·lel, problemes familiars també el porten a caure en la depressió i abandonar definitivament la competició.
La pel·lícula Veloce come il vento (2016), amb Stefano Accorsi i Matilda De Angelis, està dedicada a ell, tot i que en realitat no explica la seva història.

## Referències

* ↑ Shacki. «Carlo Capone - rally profile eWRC-results.com» (en anglès). [Consulta: 10 juliol 2022].
* ↑ «Lancia Rally 037 - Homepage». [Consulta: 10 juliol 2022].
* ↑ «Carlo Capone, vittorie e solitudine: il film e la storia vera del pilota di rally dimenticato da tutti» (en italià), 13-04-2016. [Consulta: 10 juliol 2022].
# Corydoras pantanalensis

Corydoras pantanalensis és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 6,9 cm de longitud total.

## Distribució geogràfica

Es troba a Sud-amèrica: Bolívia.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras pantanalensis» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Burgess, W.E. 1992. Colored atlas of miniature catfish. Every species of Corydoras, Brochis and Aspidoras. T.F.H. Publications, Inc., Estats Units. 224 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Knaack, J. 2001. Ein weiterer neuer Panzerwels aus Bolivien: Corydoras pantanalensis n. sp. (Pisces, Siluriformes, Callichthyidae). Aquaristik aktuell (Alemanya) 9-10/2001: 58-63.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reis, R.E. 2003. Callichthyidae (Armored catfishes). p. 291-309. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Klubi Sportiv Elbasani

El Klubi Sportiv Elbasani és un club de futbol albanès de la ciutat d'Elbasan.

## Història

Evolució del nom:
* 1923: KF Urani Elbasan, fusió dels clubs Aferdita Elbasan i Perparimi Elbasan
* 1932: KS Skampa Elbasan
* 1934: KS Bashkimi
* 1939: KS Liria
* 1945: KS Bashkimi
* 1949: KS Elbasani
* 1950: Puna Elbasan
* 1958: KS Labinoti Elbasan
* 1991: KS Elbasani
* 1997: KF Elbasani

## Palmarès

* Lliga albanesa de futbol: 2
** 1983-84, 2005-06
* Segona divisió de la lliga albanesa: 3
** 1933, 1958, 2001-02
* Copa albanesa de futbol: 2
** 1975, 1992
* Supercopa albanesa de futbol: 1
** 1992

## Futbolistes destacats

| N. | Pos. | Nac. | Jugador |
| — | DEF | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Nevil Dede |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Dorian Bylykbashi |
| N. | Pos. | Nac. | Jugador |
| — | DAV | [[Fitxer:Flag of Ghana.svg|23x15px|border |alt=Ghana|link=Selecció de futbol de Ghana|{{#if:|]] | Seth Ablade |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Migen Memelli |

## Enllaços externs

* Klubi Sportiv Elbasani - Lloc web oficial
* KS Elbasani a UEFA.COM
* KS Elbasani a EUFO.DE
* KS Elbasani a Football-Lineups.com
# Spinnin': 6000 millones de personas diferentes

Spinnin': 6.000 millones de personas diferentes és una pel·lícula espanyola dirigida i amb guió de Eusebio Pastrana que es va estrenar el 21 de novembre de 2008.

## Argument

Gárate i Omar són una parella gai que viu al Madrid de 1995. Omar vol ser pare però Gárate no està tan segur perquè diu que encara és un nen i els nens no són pares, però en realitat li espanta la paternitat per la difícil relació que ha tingut amb el seu propi pare, amb el qual només té en comú ser aficionat de l'Atlètic de Madrid i l'amor per la seva mare morta.
Omar remena dues possibilitats per a ser pare, una parella de lesbianes amiga seva que volen ser mares i la seva millor amiga amb la qual va fer un pacte fa temps. Però totes dues opcions es veuen frustrades, la primera perquè la parella de lesbianes decideix que no vol compartir la seva maternitat amb una tercera persona, i la segona perquè l'amiga d'Omar viu molt lluny aquest no vol ser pare a distància. Al final coneixen a Kela, una dona embarassada i seropositiva la parella del qual acaba de morir pel sida, i decideixen que un d'ells es casi amb ella per a així ser pares del seu fill.
El bebè neix el dia que l'Atlètic gana la lliga del triplet i li posen de nom Fernando Torres. Després del naixement Kela se suïcida i la parella d'homes ha de criar al nen en solitari.
A través d'aquesta trama i amb Gárate com a fil conductor, coneixem les històries d'altres personatges que habiten en el seu món del madrileny barri de Chueca: l'amic que intenta fer un documental; el quiosquer que ha de replantejar-se la seva vida; la nena, defensada com a advocat per Omar, que ha de deixar a la família que coneix a la recerca d'una altra més 'normal' després de morir una de les seves mares lesbianes o la de Kela que anava buscant una parella pel carrer. Amb tots ells aprendrem que són mals temps per als superherois, que l'amor té arestes i les seves ferides són les que ens mantenen vius; o que tots som diferents, i per a poder viure amb això, hem de tractar a tothom per igual.

## Repartiment

* Alejandro Tous: Gárate
* Olav Fernández: Omar
* Zoraida Kroley: Kela
* Agustín Ruiz: García
* Eduardo Velasco: Useless
* Rubén Escámez: Skai-Walker
* Arantxa Valdivia: Jana
* Carolina Touceda: Luna
* Mario Martín: Zamora
* Charo Soria: Sara

## Premis

* Millor Llargmetratge al Festival Internacional de Cinema Gai i Lèsbic de Barcelona
* LesGaiCineMad (2007): Premi del públic al millor llargmetratge i del jurat al millor actor Alejandro Tous.

## Referències

* ↑ Por fin se estrena "Spinnin" con Alejandro Tous Arxivat 2022-01-18 a Wayback Machine., La Huella Digital, 18 de novembre de 2008
* ↑ El Festival de Cine Gay y Lésbico de Barcelona premia obras sobre nuevos tipos de família, Faro de Vigo, 3 de novembre de 2007
* ↑ ‘Spinnin: 6.000 millones de personas diferentes’, mejor largometraje en LesGaiCineMad Arxivat 2022-01-18 a Wayback Machine., ambienteg.com, 11 de desembre de 207

## Enllaços externs

* Pàgina oficial de la pel·lícula
* Crítica de la pel·lícula a inicios.es
# Sit cardenal becgroc

El sit cardenal becgroc (Paroaria capitata) és un ocell de la família dels tràupids (Thraupidae).

## Hàbitat i distribució

Habita arbusts de les zones humides i boscos de les terres baixes al sud-est de Bolívia, sud-oest del Brasil, Paraguai i nord de l'Argentina. Introduït a les Illes Hawaii.

## Referències

* ↑ «Sit cardenal becgroc». Cercaterm. TERMCAT, Centre de Terminologia. Rev. 20/10/2022(català)
# Sit cardenal emmascarat

El sit cardenal emmascarat (Paroaria nigrogenis) és un ocell de la família dels tràupids (Thraupidae).

## Hàbitat i distribució

Habita el bosc obert, clars, vegetació secundària i matolls, especialment a prop de l'aigua de les terres baixes de l'est de Colòmbia, Veneçuela i Trinitat.

## Referències

* ↑ «Sit cardenal emmascarat». Cercaterm. TERMCAT, Centre de Terminologia. Rev. 20/01/2023(català)
# Stegnosperma

Stegnosperma és un gènere de plantes amb flors que conté 3 espècies de plantes llenyoses, són plantes natives del Carib, Amèrica Central i el Desert de Sonora. Són arbusts o lianes amb un engruximent secundari anòmal en les tiges madures per successius càmbiums.
El fruit és una càpsula de 5-8 mm de diàmetre i conté llavors negres de 2-3 mm amb un conspicu aril vermellenc.
Generalment es considerava que aquest gènere pertanyia a la família Phytolaccaceae, però l'APG system i APG II system, de 2003, el consideren dins la seva pròpia família, Stegnospermataceae.

## Referències

* Raymond M. Turner, Janice E. Bowers, and Tony L. Burgess, Sonoran Desert Plants: an Ecological Atlas (Tucson: The University of Arizona Press, 1995) pp. 373–375

## Enllaços externs

* Stegnospermataceae Arxivat 2020-01-04 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 30 May 2006. http://delta-intkey.com Arxivat 2007-01-03 a Wayback Machine.
* NCBI Taxonomy Browser
# Stàraia Kazinka

Stàraia Kazinka (en rus: Старая Казинка) és un poble de l'óblast de Tambov, a Rússia, segons el cens del 2010 tenia 362 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Stàraia Lebejaika

Stàraia Lebejaika (en rus: Старая Лебежайка) és un poble de l'óblast de Saràtov, a Rússia, segons el cens del 2010 tenia 198 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Snook

Snook és un grup suec de música hip-hop format per Oskar "Kihlen" Linnros (nascut el 1983 a Suècia) i Daniel "Danne" Adams Ray (nascut el 1983 a Kenya). El grup va assolir un hit a Suècia amb el senzill Mister Cool l'estiu de 2004. Els membres del grup es van conèixer a l'institut.

## Discografia
### Album

* Vi vet inte vart vi ska men vi ska komma dit (2004)

### Senzills

* Lejonhjärta (2005)
* Mister Cool (2004)
* Snook, svett och tårar (2006)

## Enllaços externs

* Pàgina web de Snooks
# Sumovski

Sumovski - Сумовский (rus) - és un poble (un possiólok) de l'óblast de Bélgorod, a Rússia. El 2021 tenia 101 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Sumoto

Sumoto (洲本市, Sumoto-shi) és una ciutat i municipi localitzat a l'illa d'Awaji de la prefectura de Hyogo, a la regió de Kansai, Japó. Tot i ser la capital oficiosa de l'illa, és el seu municipi menys populós. Les oficines del departament d'Awaji es troben a la ciutat.

## Geografia

El municipi de Sumoto es troba localitzat a la part central de l'illa d'Awaji, a la mar interior de Seto. El terme municipal de Sumoto limita amb els d'Awaji al nord i amb Minami-Awaji al sud.

### Clima

La ciutat de Sumoto té un clima subtropical humit, caracteritzat per estius calurosos i hivers freds. Les precipitacions també són significatives al llarg de l'any, però són menors durant l'hivern.

## Història

Des de temps antics, la zona on actualment es troba el municipi de Sumoto va ser la capital tradicional de l'illa i província d'Awaji. La ciutat de Sumoto es creà l'11 de febrer de 1940 de la unió de diversos petits municipis. L'11 de febrer de 2006, Sumoto va absorbir la vila de Goshiki, al ja desaparegut districte de Tsuna.

## Administració
### Alcaldes

| # | Alcalde | Inici del mandat | Fi del mandat | Partit |
| I | Rikimatsu Nakamura | 1940 | 1946 | Ind |
| II | Osamu Shirakawa | 1947 | 1959 | Ind |
| III | Aijirō Noguchi | 1959 | 1960 | Ind |
| IV | Yasurō Yamamoto | 1960 | 1972 | Ind |
| V | Yutaka Sano | 1972 | 1984 | Ind |
| VI | Yasushi Tani | 1984 | 1992 | Ind |
| VII | Keiichi Nakagawa | 1992 | 2004 | Ind |
| VIII | Jitsurō Yanagi | 2004 | 2010 | Ind |
| IX | Michihiro Takeuchi | 2010 | - | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | 62.632 | 56.171 | 54.826 |
| 1990 | 2000 | 2010 | 2020 | 2030 | 2040 | 2050 |
| 54.049 | 52.248 | 47.271 | 41.019 | - | - | - |

## Agermanaments

* Shin-Hidaka, Hokkaido, Japó. (2 de maig de 1986)
* Mima, prefectura de Tokushima, Japó. (9 de setembre de 1990)
* Hawaii, Hawaii, EUA. (21 de novembre de 2000)
* Van Wert, Ohio, EUA.
* Kronstadt, Sant Petersburg, Rússia.

## Referències

* ↑ https://www.post.japanpost.jp/cgi-zip/zipcode.php?pref=28&city=1282050&cmp=1&mode=list&addr=
* ↑ Statistics Bureau of Japan